Et finsk F18-fly måtte søndag eftermiddag tage bremsewiren i Aalborg Lufthavn i brug, efter det havde flere problemer med bremserne. Ingen material eller personskade er sket.

Et finsk militærfly af typen F18 så sig nødsaget til at lande i Aalborg Lufthavn søndag eftermiddag. Flyet var på øvelse ind over Sverige, da det meldte om defekte bremser. Derfor var det nødt til at lande i Aalborg Lufthavn, der var den nærmeste lufthavn med en bremsewire. Det fortæller Aalborg Lufthavns direktør, Søren Svendsen. - Da Aalborg Lufthavn bliver brugt af militæret, har vi nogle wirers, der sidder i begge ende af landingsbanen, der kan fange flyet. Hele hændelsen var rimelig udramatisk, siger Søren Svendsen. Efterfølgende skulle flyet køres væk. Landingen foregik uden problemer, og det gik hverken udover mennesker eller materiel. Et Norwegian fly var dog forsinket en halv time, da landingsbanen skulle være helt ryddet, inden det kunne lette.